OpenLLM-France/wikimedia huggingface dataset:
# Hylophorbus wondiwoi

Hylophorbus wondiwoi és una espècie de granota de la família Microhylidae que viu a Indonèsia.
Està amenaçada d'extinció per la pèrdua del seu hàbitat natural.

## Referències

* Günther, R. & Price, D. 2004. Hylophorbus wondiwoi. Llista Vermella d'Espècies Amenaçades de la UICN 2006. Consulta: 27 d'abril del 2008.
# Idrialita

La idrialita o idrialina és un mineral de la classe dels minerals orgànics que rep el nom de la localitat d'Idria, a Eslovènia.

## Característiques

La idrialita és un compost orgànic de fórmula química C$_{22}$H$_{14}$, tot i que possiblement es tracti d'una barreja complexa d'hidrocarburs aromàtics policíclics. Cristal·litza en el sistema ortoròmbic. La seva duresa a l'escala de Mohs és 1,5.
Segons la classificació de Nickel-Strunz, la idrialita pertany a «10.BA: hidrocarburs» juntament amb els següents minerals: fichtelita, hartita, dinita, kratochvilita, carpathita, fil·loretina, ravatita, simonel·lita i evenkita.

## Formació i jaciments

Va ser descoberta a la mina Idria, situada al municipi de Idrija, a Eslovènia. També ha estat descrita a la República Txeca, Eslovàquia, França, Ucraïna i els Estats Units.

## Referències

* ↑ «Idrialite» (en anglès). Mindat. [Consulta: 30 gener 2023].
# Idrias

Idrias (en llatí Idrias, en grec antic Ἰδριάς) era una ciutat de Cària (Àsia Menor) abans anomenada Chrysaoris. Heròdot indica que el riu Màrsies regava la seva comarca, coneguda com a Idríada.
Se suposa que Antíoc I Soter va fundar la ciutat d'Estratonicea al lloc on abans hi havia Idrias.

## Referències

* ↑ Smith, William (ed.). «Idrias». Dictionary of Greek and Roman Geography (1854). [Consulta: 6 juliol 2021].
# Hypsiboas riojanus

Hypsiboas riojanus és una espècie de granota que viu a l'Argentina.

## Referències

* Stuart, S.N. 2006. Hypsiboas riojanus. Llista Vermella d'Espècies Amenaçades de la UICN 2006. Consulta: 9 de gener de 2008.
# Hípica als Jocs Olímpics d'estiu de 1920 - Volteig per equips

Hípica als Jocs Olímpics d'estiu de 1920 :
| Doma clàssica | Individual |
| Concurs complet | Individual | Equips |
| Salts d'obstacles | Individual | Equips |
| Volteig | Individual | Equips |
| < 1912 1924> |||||
El volteig per equips va ser una de les set proves d'hípica que es van disputar als Jocs Olímpics d'Estiu de 1920, a Anvers. La competició es va disputar l'11 de setembre de 1920, amb la participació de 3 nacions diferents.
Els millors tres resultats de la prova individual eren vàlids per a la classificació final.

## Medallistes

| Or | Plata | Bronze |
| BèlgicaDaniel Bouckaert Louis Finet Maurice Van Ranst | FrançaField Salins Cauchy | SuèciaCarl Green Anders Mårtensson Oskar Nilsson |

## Classificació final

| Nació | Genet | Punts Ind. | Punts Tot. |
| Bèlgica | Daniel Bouckaert | 30,500 | 87,500 |
| Bèlgica | Louis Finet | 29,000 | 87,500 |
| Bèlgica | Maurice Van Ranst | 28,000 | 87,500 |
| França | Field | 29,500 | 81,083 |
| França | Salins | 26,333 | 81,083 |
| França | Cauchy | 25,250 | 81,083 |
| Suècia | Carl Green | 20,500 | 59,416 |
| Suècia | Anders Mårtensson | 20,250 | 59,416 |
| Suècia | Oskar Nilsson | 18,666 | 59,416 |

## Notes

* ↑ La base de dades del COI mostra dos membres més de l'equip: van Schauwbroeck (potser van Schauwenbroeck) i van Cauwenberg (potser Albert van Cauwenberg), però totes les altres bases de dades serioses mostren només tres medallistes.

## Referències

* Belgium Olympic Committee. Olympic Games Antwerp 1920: Official Report (en francès), 1957.
* Wudarski, Pawel. «Wyniki Igrzysk Olimpijskich» (en polonès), 1999. Arxivat de l'original el 16 febrer 2009. [Consulta: 28 agost 2007].
# Hermenegild Carreté Bisbal

Hermenegild Carreté Bisbal (Barcelona, Barcelonès, 1926 - Arnes, Terra Alta, 2014), conegut com a Kildo, tot i que era tècnic electricista de professió, destacà per la seva dedicació a l'excursionisme i la fotografia i per la seva estimació a la muntanya i la natura. De jove participà en l'Agrupació Excursionista Icària de Barcelona i després al Centre Excursionista de Catalunya, al Centre Acadèmic d'Escalada. Des que es va casar amb l'arnerola Teresa Busquets (1928-2001) va estar estretament lligat al poble d'Arnes i a la Terra Alta, i va convertir-se en un gran coneixedor i apassionat dels Ports. Va difondre tots els seus coneixements sobre el territori a través de nombroses conferències, exposicions fotogràfiques i escrits en revistes com la Muntanya o el Butlletí del Centre d'Estudis de la Terra Alta, del que en va ser director durant uns quants anys. Després de jubilar-se, es va acabar establint definitivament a Arnes i es va implicar de ple en l'activitat cultural de la comarca.

## Obra

* CARRETÉ, Kildo. Recull de llocs interessants que es troben al terme municipal d'Arnes i que cal considerar en vistes a la possible divulgació per mitjà de l'Eco-Museu del Port. Arnes: Centre d'Estudis de la Terra Alta, 1996. Inèdit

## Referències

* ↑ Garcia, Xavier. Homenots del Sud : segona sèrie.. Tarragona: Arola, 2004, p. 62-67.
# Ian Stirling

Ian Stirling és el nom dels següents personatges:
* Ian Grote Stirling, biòleg canadenc
* Ian Stirling (presentador)
# Indústria perlífera de Bahrain

El sender perlífer de Bahrain és un sender de 3,5 quilòmetres situat a l'illa de Muharraq, a Bahrain, que va ser utilitzat pels cercadors de perles durant gran part de la història de Bahrain fins a principis dels anys 30 del segle xx, quan el mercat de les perles a Bahrain es va estavellar com a resultat de la introducció de la cultura de les perles del Japó.
# Hobart International 2015

El Torneig d'Hobart 2015, també conegut com a Hobart International 2015, és un esdeveniment de tennis femení sobre pista dura que pertany als International Tournaments de la WTA. La 22a edició del torneig es va celebrar entre l'11 i el 17 de gener de 2015 al Domain Tennis Centre de Hobart, Austràlia.

## Quadre individual femení

| 2a ronda | 2a ronda | 2a ronda | 2a ronda | 2a ronda | Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final | Final |
| 1 | C. Dellacqua | 5 | 6 | 3 |
| | K. Knapp | 7 | 2 | 6 | | K. Knapp | 7 | 4 | 4 |
| Q | K. Kozlova | 1 | 6 | | Q | M. Brengle | 6$^3$ | 6 | 6 |
| Q | M. Brengle | 6 | 7 | | | | | | | Q | M. Brengle | 6 | 1 | 6 |
| 3 | C. Giorgi | w/o | | | | | | | | | N. Kurumi | 4 | 6 | 3 |
| | K. Kanepi | | | | 3 | C. Giorgi | 1 | 6 | 2 | | | | | |
| Q | J. Larsson | 6¹ | 4 | | | N. Kurumi | 6 | 3 | 6 | | | | | |
| | N. Kurumi | 7 | 6 | | | | | | | | | | | | Q | M. Brengle | 3 | 4 |
| 9 | R. Vinci | 3 | 6 | 6 | | | | | | | | | | | | H. Watson | 6 | 6 |
| | A. Beck | 6 | 3 | 3 | 9 | R. Vinci | 6$^0$ | 2 | | | | | | |
| | H. Watson | 6 | 6 | | | H. Watson | 7 | 6 | | | | | | |
| 5 | S. Stephens | 3 | 1 | | | | | | | | H. Watson | 6 | 7 | |
| 8 | A. Riske | 6 | 4 | 6 | | | | | | 8 | A. Riske | 3 | 5 | |
| | B. Jovanovski | 2 | 6 | 1 | 8 | A. Riske | 6 | 6 | | | | | | |
| WC | D. Hantuchová | 5 | 1 | | 2 | Z. Diyas | 3 | 0 | |
| 2 | Z. Diyas | 7 | 6 | | | | | | |

## Quadre dobles femenins

| Quarts de final | Quarts de final | Quarts de final | Quarts de final | Quarts de final | Semifinals | Semifinals | Semifinals | Semifinals | Semifinals | Final | Final | Final |
| | Vitalia Diatchenko Monica Niculescu | 6 | 6 | |
| | Jana Čepelová Alicja Rosolska | 3 | 0 | | | Vitalia Diatchenko Monica Niculescu | 6 | 6 | |
| | Sloane Stephens Taylor Townsend | | | | | Ajla Tomljanović Heather Watson | 2 | 3 | |
| | Ajla Tomljanović Heather Watson | w/o | | | | | | | | Vitalia Diatchenko Monica Niculescu | 5 | 3 |
| | Sílvia Soler Espinosa M.T. Torró Flor | 2 | 6 | [6] | | | | | | Kiki Bertens Johanna Larsson | 7 | 6 |
| 4 | Lara Arruabarrena Raluca Olaru | 6 | 3 | [10] | 4 | Lara Arruabarrena Raluca Olaru | 6 | 3 | [5] |
| | Alexandra Nancarrow Storm Sanders | 4 | 4 | | | Kiki Bertens Johanna Larsson | 2 | 6 | [10] |
| | Kiki Bertens Johanna Larsson | 6 | 6 | | | | | | |

## Enllaços externs

* Web oficial (anglès)
* Quadre individual femení PDF
* Quadre dobles femenins PDF
Hobart :
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2023
2024 :
WTA Tour 2015
< 2014
2016 > :
WTA Finals, Singapur  · WTA Elite Trophy, Zhuhai :
# Homenetmen Beirut FC

El Homenetmen Beirut FC (àrab: نادي الهومنتمن, Nādī al-Hūmanatman; armeni: Հայ Մարմնակրթական Ընդհանուր Միութիւն (ՀՄԸՄ)) és un club libanès-armeni de futbol de la ciutat de Beirut. També té seccions de basquetbol, tennis taula, ciclisme i atletisme.

## Història

El nom Homenetmen prové de la pronunciació armènia de les sigles en armeni d'«Unió General Atlètica Armènia». El club fou fundat el 1924.

## Palmarès

* Lliga libanesa de futbol:
** 1944, 1946, 1948, 1951, 1955, 1963, 1969
* Copa libanesa de futbol:
** 1943, 1948, 1962

## Referències

* ↑ «Lebanon - List of Champions». RSSSF.
* ↑ «Lebanon - List of Cup Winners». RSSSF.

## Enllaços externs

* Homenetmen Beirut FC - Lloc web oficial
# Hostili

Hostili és el nom dels següents personatges:
* Host Hostili, primer membre romà dels Hostilii
* Tul·li Hostili, tercer rei de Roma vers 670 aC a 638 aC.
* Marc Hostili, magistrat roma
* Gai Hostili, ambaixador romà
* Tul·li Hostili (tribú), tribú de la plebs l'any 43 aC
* Hostili, filòsof cínic romà
* Aule Hostili Cató, pretor el 207 aC
* Gai Hostili Cató, pretor el 207 aC
* Luci Hostili Cató, magistrat romà
* Hostili Firmí, militar romà
* Hostili, magistrat romà
# Hostie

Hostie és un poble i municipi d'Eslovàquia que es troba a la regió de Nitra, al sud-oest del país.

## Història

La primera menció escrita de la vila es remunta al 1332.

## Referències

* 1 2 «História obce HOSTIE» (en eslovac). [Consulta: 6 agost 2022].
# Hosti

Hosti (llatí: Hostius) fou un poeta èpic romà autor del poema Bellum Histricum en hexàmetres referits a la guerra d'Il·líria portada a terme pels cònsols Aulus Manli Vulsó i Marc Juni Brutus el 178 aC. Fest, Macrobi i Servi el citen i en reprodueixen fragments.
De la seva personalitat i de l'època en què va viure no es coneix res, però se suposa que va florir abans de Virgili. Appuleu diu a la seva Apologia que la Cynthia esmentada per Properci com el seu gran amor i que va morir l'any 30 aC, seria Hostia, una filla o potser una neta d'aquest Hosti.
Es creu que va escriure expressament sobre un fet passat i poc conflictiu, a no ser que hagués viscut realment en el període de la guerra a Il·líria, i que les seves descripcions fossin les d'un testimoni presencial dels fets.

## Referències

* ↑ Hostius a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 532
# Hostice

Hostice és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1332.
# Illes Nimrod

Les Illes Nimrod, en anglès: Nimrod Islands, eren un grup d'illes de les quals va informar per primera vegada l'any 1828 el Capità Eilbeck, del vaixell Nimrod, quan navegava des de Port Jackson al voltant del Cape Horn. La localització de la que va informar era a l'est de l'"illa fantasma" Emerald i a l'oest de l'Illa Dougherty, a aproximadament 56° S, 158° O﻿ / ﻿56°S,158°O﻿ / -56; -158.
L'explorador John Biscoe a bord del vaixell Tula cercà el grup d'illes Nimrod sense trobar-les l'any 1831 durant l'Expedició de l'Oceà Antàrtic. John King Davis en el vaixell també anomenat "Nimrod" les cercà el juny de 1909 seguint la famosa expedició de Shackleton anomenada Nimrod Expedition a l'Antàrtida, i el vaixell noruec Norvegia de Lars Christensen les tornà a buscar el 1930; ambdues expedicions no les van trobar. El Capità J.P. Ault del vaixell de recerca magnètica Carnegie intentà acostar-se a la localització el desembre de 1915 però el mal temps ho impedí.
Mapa alemany de 1906 que mostra el grup Nimrod

## Referències

* ↑ Stommel, Henry. Lost Islands: The Story of Islands That Have Vanished from Nautical Charts. Vancouver: University of British Columbia Press, 1984, p. 73–76. ISBN 0-7748-0210-3.
* ↑ Davis, J.K. «Voyage of the S. Y. "Nimrod.": Sydney to Monte Video Viâ Macquarie Island, May 8-July 7, 1909». The Geographical Journal. Blackwell Publishing, 36, 6, Dec 1910, pàg. 696–703. DOI: 10.2307/1776845. JSTOR: 1776845 [Consulta: 6 maig 2009].
# Imre Farkas

Imre Farkas (Budapest, 23 de juny de 1935 - Budapest, 10 d'agost de 2020) fou un piragüista en aigües tranquil·les hongarès que va competir durant la dècada de 1950.
El 1956 va prendre part en els Jocs Olímpics d'Estiu de Melbourne, on guanyà la medalla de bronze en la prova del C-2, 10.000 metres del programa de piragüisme. Formà parella amb József Hunics. Quatre anys més tard, als Jocs de Roma, guanyà la medalla de bronze en la prova del C-2, 1.000 metres. En aquesta ocasió formà parella amb András Törő.
En el seu palmarès també destaca una medalla de bronze al Campionat d'Europa de piragüisme 1957.
Problemes cardíacs van provocar la seva prematura retirada a la fi dels Jocs de 1960. Una vegada retirat va destacar com a poeta i pintor.

## Referències

* ↑ «Elhunyt a kétszeres olimpiai bronzérmes kenus Kassai-Farkas András» (en hongarès). [Consulta: 12 juny 2023].
* 1 2 3 4 «Olympedia – Imre Farkas». [Consulta: 12 juny 2023].
# Ineke Tigelaar

Ineke Tigelaar (Hilversum, 9 d'octubre de 1945) és una nedadora neerlandesa, ja retirada, especialista en estil lliure, que va competir durant la dècada de 1960.
En el seu palmarès destaquen quatre medalles al Campionat d'Europa de natació de 1962, una d'or, dues de plata i una de bronze, així com sis campionats nacionals entre 1961 i 1964, un dels 100, dos dels 400 i tres dels 1.500 metres lliures. Formà part de l'equip neerlandès que millorà el rècord d'Europa dels 4x100 metres lliures el 1962.
El 1964 va prendre part en els Jocs Olímpics d'Estiu de Tòquio, on va quedar eliminada en sèries en els 400 metres lliures del programa de natació.

## Referències

* ↑ «European Swimming Championships (Men)». [Consulta: 20 juliol 2020].
* ↑ «Zwemmen in de Polder - Ineke Tigelaar», 02-04-2016. Arxivat de l'original el 2016-04-02. [Consulta: 2 gener 2022].
* 1 2 «Olympedia – Ineke Tigelaar». [Consulta: 2 gener 2022].
# Ignasi de Gispert i Jordà

Ignasi de Gispert i Jordà (Barcelona 3 de novembre de 1911-1998) fou un advocat i jurista català.

## Biografia

Es formà en una família cristiana, el 1930 es llicencià en dret a la Universitat de Barcelona i el 1932 ingressà al Col·legi d'Advocats de Barcelona. Després de la guerra civil espanyola va treballar com a advocat des del seu propi despatx.
Destacat membre del Col·legi d'Advocats de Barcelona, del que en fou escollit degà en 1968 col·laborà a la Revista Jurídica de Catalunya i el 1971 presidí el Segon Congrés Jurídic Català. Durant els anys 1970 participà en les demandes d'amnistia, de la supressió del Tribunal d'Ordre Públic i contra els judicis del Procés de Burgos. També fou membre de l'Acadèmia de Jurisprudència i Legislació de Catalunya.
A les eleccions al Parlament de Catalunya de 1980 fou elegit diputat d'Unió Democràtica de Catalunya, i fou conseller de Justícia en el primer govern de la Generalitat de Catalunya de 1980 a 1982. El 1983 va rebre la Creu de Sant Jordi.
Fou el pare de la també política i advocada Núria de Gispert i Català.

## Referències

* ↑ Necrològica Arxivat 2011-09-04 a Wayback Machine. a la Revista Jurídica de Catalunya
* ↑ La Generalitat atorga les medalles d'honor pels serveis excepcionals a la justícia i les mencions honorífiques Arxivat 2015-04-02 a Wayback Machine. a govern.cat
# Institut de Recerca Contra la Leucèmia Josep Carreras

L'Institut de Recerca Contra la Leucèmia Josep Carreras (IJC) és un centre de recerca creat el 2010, fruit de la col·laboració entre el Govern de la Generalitat de Catalunya i la Fundació Privada Internacional Josep Carreras, com a centre de referència mundial en la recerca biomèdica en l'àmbit de les hemopaties malignes i, en especial, de la leucèmia. Forma part com a centre de recerca d'excel·lència de la xarxa de Centres de Recerca de Catalunya (CERCA).
L'IJC, que neix d'una iniciativa conjunta entre la Generalitat de Catalunya i la Fundació Internacional Josep Carreras, entitat fundada el 1988 pel tenor Josep Carreras, per tal de lluitar contra la leucèmia, és gestionat per una fundació de nova creació amb presència d'aquestes dues institucions. En el patronat de la Fundació també hi són representats: la Universitat de Barcelona, la Universitat Autònoma de Barcelona i l'Ajuntament de Badalona.
L'IJC compta amb cinc localitzacions científiques independents i coordinades entre si: Can Ruti, l'hospital Clínic, Sant Pau, Mar i Trueta. La seu es troba a la localització Can Ruti, ubicada a Badalona, que va ser inaugurada el 2018, en un espai de més de 10.000 metres quadrats on centenars d'investigadors, tant nacionals com internacionals, treballen conjuntament per tal de trobar la cura de la leucèmia i d'altres malalties malignes de la sang.
Des del 2018 el director de l'Institut de Recerca Contra la Leucèmia Josep Carreras és l'investigador Manel Esteller i Badosa.

## Referències

* 1 2 «Neix l'Institut de Recerca Contra la Leucèmia Josep Carreras, fruit de la col·laboració entre el Govern i la Fundació Privada Internacional Josep Carreras». Govern de la Generalitat de Catalunya, 30-11-2010. [Consulta: 9 març 2021].
* ↑ «IJC - Institut de Recerca Contra la Leucèmia Josep Carreras». Institució CERCA. [Consulta: 9 març 2021].
* ↑ Garrido Granger, Gemma «El centre més gran d'Europa per frenar la leucèmia és a Badalona. La Fundació Josep Carreras crea un institut de recerca sobre les malalties de la sang». Diari ARA, 05-10-2018 [Consulta: 9 març 2021].
* ↑ Bertran, Albert «El Institut de Recerca Josep Carreras abre el centro más grande de Europa contra la leucemia». El Periódico [Consulta: 9 març 2021].
* ↑ Sáez, Cristina «Manel Esteller, nuevo director del Institut Josep Carreras». La Vanguardia, 05-10-2018 [Consulta: 9 març 2021].

## Enllaços externs

* Institut de Recerca Contra la Leucèmia Josep Carreras (IJC)
* Twitter @CarrerasIJC
* Linkedin Josep Carreras Leukaemia Research Institute
# Institut de Recerca Textual del Nou Testament

L'Institut de recerca textual del Nou Testament en alemany Institut für neurtestamentliche Textforschung (INTF), de la Universitat de Münster, Westfàlia, és un institut per a la recerca del text del Nou Testament. L'INTF va ser fundat a Münster el 1959 pel Professor Kurt Aland (1915-1994), que va ser el primer director de l'Institut. El 1983 Barbara Aland va substituir el seu espòs fins al 2004, quan Holger Strutwolf es va convertir en el director de l'INTF.
El propòsit de la fundació de l'Institut va ser la preparació d'una Edició Crítica Major (Editio Critica Maior) basada en la tradició del Nou Testament en els manuscrits grecs, versions antigues i citacions del Nou Testament en la literatura cristiana primitiva. Sota la supervisió de Kurt Aland l'INTF va aplegar gairebé completament la majoria del material. El primer suplement de l'Edició Crítica Major amb les Cartes Generals es va publicar en 1997.
L'INTF també guarda alguns manuscrits del Nou Testament, i va assumir la responsabilitat de registrar els manuscrits del Nou Testament, també per a l'edició del Nou Testament Grec (Novum Testamentum Graece).

## Manuscrits

Minúscules: 676, 798, 1432, 2444, 2445, 2446, 2460, 2754, 2755, 2756, 2793;
Leccionaris: ℓ1681, ℓ1682, ℓ1683, ℓ1684 (escriptura de grandària menor Uncial 0233), ℓ1685, ℓ1686, ℓ2005, ℓ2137, ℓ2208, i el ℓ2276.

## Vegeu també

* Manuscrit bíblic

## Referències

* ↑ «WWU Institut Für Neutestamentliche Textforschung.» (en anglès). [Consulta: 3 març 2023].

## Bibliografia

* B. Aland, Neutestamentliche Textforschung, eine philologische, historische und theologische Aufgabe, in: Bilanz und Perspektiven gegenwärtiger Auslegung donis Neuen Testaments, hrsg. v. F.W. Horn, Berlin/Nova York 1995, S. 7-29.
* B. Aland, K. Wachtel, The Greek Minuscule Manuscripts of the New Testament, en: The Text of the New Testament in Contemporary Research. Essays on the Estatus Quaestionis, ed. per Bart D. Ehrman i M. W. Holmes, Grand Rapids, 1995, S. 43-60.

## Enllaços externs

* www.nestle-aland.com, Pàgina d'inici de Nestle-Aland 28 (en anglès)
* INTF
* Universität Münster Arxivat 2016-10-22 a Wayback Machine.
# Ipswich (Dakota del Sud)

Ipswich és una població dels Estats Units a l'estat de Dakota del Sud. Segons el cens del 2000 tenia 943 habitants.

## Demografia

Segons el cens del 2000, Ipswich tenia 943 habitants, 404 habitatges, i 254 famílies. La densitat de població era de 277,9 habitants per km².
Dels 404 habitatges en un 29,7% hi vivien nens de menys de 18 anys, en un 54% hi vivien parelles casades, en un 7,7% dones solteres, i en un 37,1% no eren unitats familiars. En el 34,2% dels habitatges hi vivien persones soles el 20,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 3,01.
Per edats la població es repartia de la següent manera: un 27,4% tenia menys de 18 anys, un 5,3% entre 18 i 24, un 23,4% entre 25 i 44, un 19,3% de 45 a 60 i un 24,6% 65 anys o més.
L'edat mediana era de 41 anys. Per cada 100 dones de 18 o més anys hi havia 84,1 homes.
La renda mediana per habitatge era de 33.073 $ i la renda mediana per família de 40.598 $. Els homes tenien una renda mediana de 30.268 $ mentre que les dones 16.413 $. La renda per capita de la població era de 19.890 $. Entorn del 6,7% de les famílies i el 8,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ipswich». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Ipswich». American Fact Finder. Oficina del Cens dels Estats Units, 12-01-2010.
# Jan Andrzej Morsztyn

Jan Andrzej Morsztyn (Sandomierz, Kielce, 1613 — Châteauvillain, Xampanya, 1693) va ser un poeta polonès. La seva obra s'emmarca dins del gènere barroc, del qual és possiblement el màxim exponent del seu país. Fortament influenciat per Giambattista Marino, va escriure epigrames, sonets i endevinalles. Són obres seves Kanikuła albo psia gwiazda (‘Canícula o l'estrella del gos', 1647) i Lutnia (‘El so’, 1661). Va ser un destacat membre de la noblesa polonesa durant els temps de la Confederació de Polònia i Lituània i va acumular diversos títols i riquesa al llarg de la seva vida. De caràcter filofrancès, va adoptar la nacionalitat francesa el 1678 i va ser agent secret del rei Lluís XIV de França.

## Referències

* ↑ «Jan Andrzej Morsztyn». Gran Enciclopèdia Catalana. Barcelona: Grup Enciclopèdia Catalana.
# Informació asimètrica

La informació asimètrica és, en economia i concretament en la teoria de la contractació, la situació en la qual els agents que intervenen en una transacció no disposen de la mateixa informació, en qualitat o en quantitat. Això provoca un desequilibri en el poder que té cada un dels agents i pot provocar que la transacció esdevingui injusta, una forma de fallada de mercat. Un exemple d'informació asimètrica es pot donar quan en la compra d'un cotxe de segona mà, el venedor té informació sobre l'estat real del vehicle que no transmet al comprador.
Conseqüències d'aquesta situació es donen en la selecció adversa i en el risc moral.